मथुरा. पांच हजार साल पुरानी कृष्ण लीला बरसाना में रविवार सुबह राधारानी की सखियां सिर पर गुलाल की हांडी, पान, बीड़ा, लड्डू लेकर नंदभवन गई थी। वहां से लठ्ठमार होली का आमंत्रण स्वीकार होने का संदेश आया तो वृषभानु भवन (श्रीजी मंदिर) में लड्डू बरसने शुरू हो गए।
- दोपहर बाद ढ़ाई बजते ही भक्तों का जबरदस्त भीड़ श्रीजी मंदिर में जुट गई। तमाम भक्त राधे-राधे बोलते हुए मंदिर का पट कपाट खुलने का इंतजार कर रहे थे।
- शाम के चार बजते ही मंदिर का मुख्य दरवाजा खुल गया। भीड़ मंदिर में समा गई। इसके बाद लड्डू की होली शुरू हुई।
- ब्रज के गीतों के साथ श्रीजी मंदिर में भक्तों के बीच लड्डुओं को लपकने की होड़ मच गई। यहां देश भर के साथ-साथ विदेशी श्रद्धालु भी लड्डू होली का सुखद आनंद लिया।
- इस दौरान लड्डू के साथ-साथ बिस्किट और टॉफी भी लुटाई जाती रहीं। पूरा मंदिर परिसर टेसू के फूल से बने गुलाल उड़ने लगा। पूरा मंदिर गुलाल से सराबोर हो गया।
- इसी दौरान लोग झांझ, मृदंग और ढोलक के साथ समाज गायन में जुटे रहे। वे गा रहे थे, ‘नंदगाव की पौड़ौ ब्रज बरसाने आयो, होरी कौ पकवान भर भर खायो..’!
- यहां बरस रहे लड्डू को लपकने के लिए सैंकड़ों हाथ उठते रहे। युवा, बुजुर्ग, महिलाएं और बच्चे इन्हें लपकने में जुटे रहे।
क्यों होती है लड्डू होली
- संत रामेश्वरानंद स्वामी ने बताया कि द्वापर युग में बरसाना से राधा अपनी सखियों के साथ नंदगांव में कृष्ण व उनके सखाओं को आमंत्रण देने गईं थी।
- यह आमंत्रण स्वीकार होने की खुशी में बरसाना के वृषभान भवन (अब श्रीजी मंदिर) में खुशियां बनाई गई थी और लड्डू बांटे गए थे।
- इस खुशी में भक्तों को मिठाई के रूप में लड्डू देने की परंपरा है। - सैंकड़ों लोगों को लड्डू फेंक कर दिए जाते हैं। कृष्ण भक्त इन्हें लपकते हैं। इस रस्म को ही लड्डू होली कहा जाता है।
आगे की स्लाइड्स में देखें लड्डू होली के फोटोज...
hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva bho_Deva